kardosdrur/scandi-wiki huggingface dataset:
Troy McLawhorn

Troy McLawhorn (født 4. november 1968) var engang guitarist i bandet DoubleDrive. DoubleDrive blev opløst i december 2003, og i 2004 begyndte McLawhorn at spille på fuld tid sammen med Dark New Day, et band han hjalp med at danne i 1995 og som så blev inaktivt nogle år. I maj 2007 blev McLawhorn udnævnt som Evanescences nye guitarist i stedet for den tidligere guitarist John LeCompt. Han vil spille live sammen med Evanescence indtil i hvert fald september 2007. Han vil stadig forblive et medlem af Dark New Day, mens han er i Evanescence.

Eksterne henvisninger 
 

Guitarister fra USA
Evanescence
Freestyle

Freestyle kan betyde flere ting:
Freestyle (svensk band) er et svensk band der var populær i 1980'erne. 
Freestyle (rap) er en form for rap, hvor to rappere kæmper mod hinanden.
Freestyle (film) er en film fra 2000.
Freestyle (amerikansk rapper)

Flere sportsgrene har disciplinen freestyle:
Faldskærmsudspring – Freestyle (faldskærmsudspring)
Freestyle fodbold
Freestyle (skisport)
Svømning – Fri svømning
Windsurfing – Freestyle (windsurfing)

På svensk 
På svensk er en freestyle en transportabel kassettebåndafspiller, fx en Walkman.
Road movie

Road movie er en filmgenre, hvor handlingen udspiller sig på en rejse, som regel i bil eller på motorcykel.

Kendetegn 
Det er typisk for road movies, at de beskriver en rejse på såvel det ydre som det indre plan. Filmenes hovedpersoner foretager en længere fysisk rejse, hvorigennem de også bevæger sig psykologisk, fx ved at blive mere modne, sikre på sig selv, mindre skråsikre eller lignende. Når rejsen slutter, vil de ofte være kommet "hjem" på en eller anden måde. Enkelte road movies ender i hovedpersonernes (selv)destruktion.

Et andet markant træk i road movies er deres episodiske opbygning, hvor hovedpersonerne på deres rejser kommer ud for forskellige oplevelser og møder forskellige mennesker, der hver især påvirker dem i deres indre bevægelse.

Baggrund og historie 
Road movierne bygger på en ældgammel tradition fra litteraturen, hvor Homers Odysseen er et af de tidligst kendte eksempler. 

I filmens ungdom kom der nogle road movies i USA, men det var først efter 2. verdenskrig, at genren blomstrede op for alvor i takt med udbredelsen af bilen som transportmiddel. Det var dog formodentlig først i 1960'erne, at betegnelsen road movie vandt genklang med film som Easy Rider og Bonnie og Clyde.

I Danmark er road movie-genren repræsenteret med for eksempel Ole Bornedals tv-serie Charlot og Charlotte fra 1996, hvor to kvinder rejser gennem Danmark. En andet værk med road movie-karakteristik er spillefilmen Klovn - The Movie fra 2010 hvor rejsen foregår med bil og med kano på Gudenåen.

Eksempler 
The Wizard of OZ (Troldmanden fra Oz) (1939, Victor Fleming)
Menneskejagt (1959, Alfred Hitchcock)
Bonnie og Clyde (1967, Arthur Penn)
Easy Rider (1969, Dennis Hopper)
Paris, Texas (1984, Wim Wenders)
Stranger than Paradise (1986, Jim Jarmusch)
Rain Man (1988, Barry Levinson) 
Wild at Heart (1990, David Lynch)
Thelma and Louise (1991, Ridley Scott)
Kalifornia (1993, Dominic Sena)
The Adventures of Priscilla, Queen of the Desert (1994, Stephan Elliot)
Natural Born Killers (1994, Oliver Stone)
Charlot og Charlotte (1996, tv-serie, Ole Bornedal)
The Straight Story (1999, David Lynch)
Road Trip (2000, Todd Phillips)
Ringenes Herre-trilogien (2001-03, Peter Jackson)
Se min kjole (2009, Hella Joof)
Green Book (2018, Peter Farrelly)

Filmgenrer
Mark Hildreth

Mark Hildreth (født 11. november 1967) er en tidligere amerikansk fribryder, der blev kendt i World Championship Wrestling under navnet Van Hammer.

World Championship Wrestling 
Hildreth kæmpede først for Georgia All-Star Wrestling, men blev tilbudt et job hos WCW i 1991 og tog imod det. Her blev han kendt som Van Hammer, en rolle som en Heavy Metal guitarist. Han debuterede ved Clash of the Champions, og besejrede Terry Taylor på under et minut. Herefter indledte han små fejder med Vinny Vegas, og senere Diamond Dallas Page. Han forsvandt fra WCW i en længere periode, men dukkede op igen i 1998 under navnet Hammer. Her blev han medlem af Raven's Flock, en gruppe der bestod af typer der var blevet afvist af samfundet. Hammer besejrede Perry Saturn i en Loser Leaves The Flock kamp. Men selvom han vandt, blev han angrebet af hans holdkammerater som sparkede ham ud af gruppen. Herefter blev han Van Hammer igen, men kæmpede med et hippie gimmick, hvor han gik ind for fred og kærlighed. Han blev dog i midten af 1999 en bad guy igen, og skrottede sit hippie gimmick. Han opnåede dog ikke nogen succes, og forsvandt igen. I 2000, da Eric Bischoff og Vince Russo overtog WCW, "fyrede" Vince Russo ham, sammen med 4 andre wrestlere. Disse fem dannede Misfits In Action, og kæmpede mod systemet. Alle medlemmerne fik militær navne, og Van Hammer blev kendt som Private Stash, en reference til hans personlige problemer med stoffer, hvilket Mark Hildreth ikke brød sig om. Han brokkede sig også over at være den lavest rangerende i gruppen, og WCW skiftede hans navn til Major Stash. WCW fik dog nok af hans brokkerier, og fyrede ham i sommeren 2000.

Eksterne henvisninger 
 

Wrestlere fra USA
Simpatico

Simpatico er det sjette studiealbum af den danske rockgruppe D-A-D. Det udkom den 6. november 1997 på Medley Records. Stilen er mere melodisk og mindre hård i forhold til det forrige album Helpyourselfish (1995). Simpatico modtog dobbelt platin for 100.000 solgte eksemplarer.

Ifølge guitarist Jacob Binzer er Simpatico, "sådan set meget de samme sange, der altid har været i D:A:D, men indpakningen har været inspireret af, at alle genrer smelter sammen, og det hele ikke udelukkende er højt hår og lav guitar." Forsanger Jesper Binzer mener, at mens forgængeren Helpyourselfish var "helt barberet for finurlige indfald", har sangene på Simpatico "i højere grad fået den instrumentering og udformning, som de har indbudt til."

Albummet blev fulgt op af Mad Days 1998 Tour, som varede fra januar til august 1998. Til Dansk Grammy blev albummet kåret til Årets danske rock udgivelse, ligesom D-A-D var nomineret til Årets danske band«, Årets danske musikvideo ("Empty Heads"), og Jesper Binzer til Årets danske sanger. Trommeslager Peter Lundholm Jensen forlod bandet i januar 1999.

Spor 
Alle sange er skrevet af D-A-D.
"Empty Heads" – 4:20
"Simpatico" – 3:11
"Home Alone 4" – 3:45
"Cloudy Hours" – 3:59
"Hate to Say I Told You So" – 3:19 
"No One Answers" – 3:03
"Mad Days" – 4:11
"Don't Tell Me Anything" – 3:45
"You Do What I've Just Done" – 4:19
"Life Right Now" – 4:08
"Now or Forever" – 3:41
"A Hand Without Strength" – 4:12
"Favours" (japansk bonus spor) – 4:30

Kilder

Eksterne henvisninger 
 D-A-D's officielle hjemmeside 
 Danish Music Awards tidslinje 

D-A-D-album
Album fra 1997
Everything Glows

Everything Glows er det syvende studiealbum af den danske rockgruppe D-A-D. Det udkom den 13. april 2000 på Medley Records (EMI). Albummet er det første med Laust Sonne som trommeslager. Forkortelsen D:A:D er også skiftet ud med den nuværende D-A-D. Det er produceret af Nick Foss, og indspillet i Malmö og København. Everything Glows modtog platin for 50.000 solgte eksemplarer. Albummet var det fjerde bedst sælgende i Danmark i 2000. Det er ifølge D-A-D deres bedste album til dato.

Til Danish Music Awards 2001 blev albummet kåret til både Årets danske album og Årets danske rock udgivelse, mens D-A-D blev kåret til Årets danske gruppe og Jesper Binzer til Årets danske sanger.

Spor 
Alle sange er skrevet af Jacob Binzer, Stig Pedersen, og Jesper Binzer.

Medvirkende 
Nick Foss – producer
Jim Scott – mixer (spor 1, 2, 3, 4, 5, 6, 7, 8, 10, 11)
Lars Overgaard Christensen  – mixer (spor 9), tekniker
Svend Boes Overgaard – tekniker
Anders Nordgren – tekniker
Lars Nissen – tekniker
Fridolin Nordsø – assisterende tekniker
Erik Madvig – redigering og sequencer
Michael Scotella – assisterende mixer (spor 1, 2, 3, 4, 5, 6, 7, 8, 10, 11)
Brian Lee – mastering
Jacob Binzer – sangskriver, guitar, keyboard, kor
Stig Pedersen – sangskriver, bas, kor
Jesper Binzer – sangskriver, vokal, guitar, kor
Laust Sonne – trommer, vibrafon, keyboard, kor
Jalle Lorensson – mundharmonika (spor 10)
Rune Olesen – percussion
Louise Norby – kor (spor 11)
Marie Carmen Koppel – kor (spor 11)

Hitlister og certificeringer

Ugentlige hitlister

Årslister

Certificeringer

Kilder 

D-A-D-album
Album fra 2000
Psychopatico

Psychopatico er det andet livealbum af den danske rockgruppe D-A-D, og det første udgivet uden for Japan, der udkom den 20. november 1998 på Medley Records. Optagelserne på dobbeltalbummet stammer fra Mad Days Tour fra samme år. Til Dansk Grammy 1999 blev albummet kåret til Årets danske rock udgivelse. Psychopatico indeholder en studieoptagelse af det nye nummer, "Jacketless in December" der blev udgivet som albummets første single.

Spor

CD1 
 "Simpatico"
 "Empty Heads"
 "Bad Craziness"
 "Grow Or Pay"
 "Riding with Sue"
 "Hate to Say..."
 "I Won't Cut My Hair"
 "Cloudy Hours"

CD2 
 "Reconstrucdead"
 "Black Crickets"
 "Home Alone 5"
 "Sleeping My Day Away"
 "Jihad"
 "Written in Water"
 "It's After Dark"
 "Laugh 'n' a 1/2"
 "Jacketless in December"

Udgivelse

Kilder 

D-A-D-album
Livealbum fra 1998
Soft Dogs

Soft Dogs er det ottende studiealbum af den danske rockgruppe D-A-D. Det udkom den 20. februar 2002 på Medley Records (EMI). Albummet fulgte op på det succesfulde album Everything Glows fra 2000, der vandt fire priser ved Danish Music Awards 2001. Soft Dogs er blevet beskrevet af bandet som "classic rock med hvalros-overskæg, store bæltespænder og cowboyskjorte", og er ikke så hårdt som tidligere, men med mere fokus på poppede ballader. Albummet modtog blandede anmeldelser; BT gav to ud af seks stjerner og kaldte det "deres dårligste og mest uinspirerede udgivelse nogensinde", mens Gaffa gav maksimale seks stjerner. I 2014 udtalte D-A-D at albummet aldrig burde være udgivet, og forsanger Jesper Binzer sagde: "Det var retfærdigt, at vi fik hug for den plade, for der er tre eller fire dårlige numre på. Alt blev forceret, så vi løb efter noget uden for os selv, og vi fik ikke os selv med."

Albummet gik ind på førstepladsen af hitlisten, og modtog guld for 25.000 solgte eksemplarer allerede fire dage efter udgivelsen. På mindre end én uge solgte albummet 32.000 eksemplarer. I april modtog albummet platin for 50.000 solgte eksemplarer. Soft Dogs blev nomineret til Årets danske rockudgivelse og coveret til Årets cover ved Danish Music Awards 2003, men vandt ikke i nogen af kategorierne. Singlen "Soft Dogs" blev nomineret til Årets lytterhit ved P3 Prisen 2002.

Spor 
 "Soft Dogs"
 "What's the Matter?"
 "The Truth About You"
 "Golden Way"
 "So What... (If It's All for Love)"
 "Between You & Me"
 "Out There"
 "It Changes Everything"
 "Une Frappe Sur La Tête" 
 "Blue All Over"
 "Hey Little Airplane"
 "Human Kind"

Medvirkende 
Stig Pedersen – bass, kor
Laust Sonne – trommer, percussion, kor arrangement
Jacob Binzer – guitar, keyboard, kor
Jesper Binzer – lead vokal, kor, guitar
Rune Olsen – percussion
Sharin Foo – frappe vokal
Henrik Marstal – cello, strygere, strygerarrangement
Bobo Moreno – vokal arrangement
Dan Hemmer – B-3 hammondorgel (spor 6)
Sine Bach Rüttel – banjo (spor 10)
Nick Foss – producer
Rune Nissen-Petersen – tekniker
Tim Palmer – mixer (spor 1–7)
Lars Overgaard – mixer (spor 8–12)

Kilder 

D-A-D-album
Album fra 2002
Scare Yourself

Scare Yourself er det niende studiealbum af den danske rockgruppe D-A-D. Det blev udgivet den 23. maj 2005 på EMI. Efter Soft Dogs-albummet, som hovedsageligt bestod af langsommere og ikke hårde numre, gik D-A-D tilbage til en mere hård rock stil. Der er således ingen ballader på dette album. Albummet debuterede som #1 på hitlisten, med over 20.000 solgte eksemplarer i den første uge. Scare Yourself modtog i august samme år platin for 40.000 solgte eksemplarer.

Spor 
Alle spor er produceret af D-A-D, undtagen "Lawrence of Suburbia", "Scare Yourself", "Unexplained", "Little Addict", "Dirty Fairytale", og "Allright" co-produceret af Henryk Lipp.

Hitlister

Kilder 

D-A-D-album
Album fra 2005
Misfits In Action

Misfits In Action var en gruppe af wrestlere i WCW, der eksisterede i fra foråret 2000 til starten af 2001.

Biografi 
Misfits In Action (eller M.I.A.) blev født, da Eric Bischoff og Vince Russo overtog WCW i april 2000. Vince Russo "fyrede" Booker T, Hugh Morrus, Chavo Guerrero jr., Van Hammer og Lash LeRoux. Bag scenerne havde Bischoff og Russo faktisk ingen anelse om hvad de skulle bruge de 5 wrestlere til, så de smed dem i en gruppe sammen. De næste uger dukkede fire af wrestlerne altid op i militær tøj, og de lavede altid ballade og optrådte som rebeller mod Bischoff og Russos system. Booker T hjalp dem også, og Russo gav dem endnu en chance for at bevise deres værdighed i WCW. Gruppen begyndte at kalde sig Misfits In Action (efter at Russo havde stemplet dem misfits), og optrådte i komiske roller som militærfolk.

Medlemmer 

Booker T blev G.I. Bro og fungerede som leder af gruppen. 

Hugh Morrus blev Hugh G. Rection (udtalt Huge Erection) eller Captain Rection når han kæmpede. Han blev General Rection da han overtog lederskabet i gruppen fra Booker T. 

Chavo Guerrero jr. blev Lieutenant Loco og kæmpede i de blå militær farver. 

Lash LeRoux blev Corporal Cajun (hvilket reflekterede hans personlige levestil som cajun) og kæmpede i de grønne militær farver. 

Van Hammer blev Private Stash (en hentydning til hans personlige problemer med stoffer) og kæmpede i de orange militær farver. Han blev dog vred over at han skulle være den der var lavest rangerende i gruppen og blev Major Stash. WCW fyrede ham dog i sommeren 2000 og han blev erstattet af The Wall. 

The Wall blev Sergeant A-Wall (et ordspil på militær udtrykket A.W.O.L.) da Major Stash forlod WCW, og kæmpede i de grå militær farver. Han ændrede sit mørke look, og fik en hvid hanekam. 

WCW dullen Tylene Buck blev også medlem af gruppen, og blev kaldt Major Gunns (et ordspil på hendes store bryster).

Succes 
Bill DeMott opnåede sin største succes nogensinde, mens han var medlem af gruppen. Han vandt WCW U.S. titlen to gange, og blev en fan favorit. Også Lash LeRoux opnåede succes, da han vandt sin første titel i WCW sammen med Chavo Guerrero jr., nemlig WCW Tag Team titlen.

World Championship Wrestling
The Economist

The Economist er et ugentligt nyhedsmagasin, som udgives af The Economist Newspaper Limited i London. Magasinet blev grundlagt i september 1843 og udkommer i over 1,2 mio. eksemplarer ugentligt.

The Economist skriver om politik, samfundsforhold, økonomi, naturvidenskab, teknologi, miljø og kunst, med en stærk hovedvægt på politik, økonomi og finansielle forhold. Bladet omtaler sig selv som et "newspaper" (nyhedsmagasin), da det næsten udelukkende bringer nyheder. The Economist går i trykken hver torsdag og er tilgængelig i aviskiosker i mange lande allerede næste dag. Abonnenter i Danmark modtager ofte bladet pr. post om lørdagen.

Det første nummer af The Economist udkom i september 1843. Skotten James Wilson anses som nyhedsmagasinets grundlægger.

Nyhedssektionen dækker alle verdensdele, om end engelsktalende lande som Storbritannien (UK), USA og Canada dækkes mere uddybende end andre lande.

The Economist har kontorer i Bangkok, Beijing, Berlin, Bruxelles, Cairo, Delhi, Edinburgh, Frankfurt, Hong Kong, Johannesburg, Los Angeles, Mexico City, Moskva, New York, Paris, Riga, San Francisco, São Paulo, Tokyo og Washington D.C.

Se også 
 Demokrati-indeks

Eksterne henvisninger 

 The Economist

Tidsskrifter fra England
Formidling af økonomi
Politik
Norman Smiley

Norman Smiley (født 28. februar 1965) er en britisk fribryder, mest kendt for sine kampe i World Championship Wrestling.

I begyndelsen 
Norman Smiley blev trænet af Boris og Dean Malenko, og debuterede i små forbund i Florida i 1986 – dengang kendt under navnet Black Magic. Han blev senere kendt som Lord Henry Norman, og blev en klassisk bad guy. I 1992 kæmpede han i CMLL i Mexico, igen som Black Magic og vandt deres Verdens Mesterskabs titel. Han beholdte den frem til 1994, hvor han mistede den til Silver King. I 1995 og 1996 kæmpede han endda kort for ECW.

World Championship Wrestling 
Norman Smiley debuterede i 1997 som jobber i WCW, hvor han ofte kæmpede på WCW Saturday Night. Han blev dog hurtig populær, da han blev genkendt for sin Big Wiggle dans, hvor han stod bag sin modstander og smækkede ham. Norman Smiley dannede ofte par i tag team kampe med sin britiske kollega, Chris Adams. I 1998 blev han en bad guy, og krævede at kommentatorer skulle udtale hans navn korrekt britisk, nemlig Nor-MAHN Smi-LAY. Han fik endelig kampe på ordentligt TV, da han fejdede med Chavo Guerrero jr. på WCW Monday Nitro. Han stjal Chavos træhest, og smed den i en savmaskine, hvilket knuste Chavo. De to havde nogle kampe, men herefter forsvandt Norman igen. Da Vince Russo blev hyret i slutningen af 1999 blev Norman kendt som Screamin' Norman Smiley, hvor han spillede rollen som en kujonagtig og konstant skrigende wrestler, der altid havnede i grusomme hardcore kampe med store og voldelige wrestlere. Norman Smiley blev virkelig populær i denne rolle, og det lykkedes ham også at vinde WCW Hardcore titlen. Da Vince Russo og Eric Bischoff overtog WCW, gav de Norman Smiley missionen om at tage Hardcore titlen fra Terry Funk, men Norman Smiley var for bange til at tage imod udfordringen alene, så han fik en håndlanger – Den ulækre lastbil chauffør, Ralphus. Men Ralphus var uduelig, og endnu engang fejlede Smiley, så han blev fyret af Russo og Bischoff. Dette gav en række humoristiske sketches med Smiley og Ralphus, hvor de rendte rundt og ledte efter job bl.a. ved at sælge falske T-Shirts, ved at tilbyde mødre at Ralphus ville passe deres børn, og ved at rende rundt med skilte såsom "Will Wrestle For Food". De fik endnu en chance, og Norman Smiley wrestlede af og til på Nitro og Thunder.

Efter WCW 
Siden WCW har Norman Smiley wrestlet for bl.a. TNA og i Mexico igen.

Eksterne henvisninger 

 

Wrestlere fra England
Ludvig Nielsen

Ludvig Nielsen (3. februar 1906 i Østfold – 22. april 2001 i Trondheim) var komponist, kordirigent, og domorganist i Nidarosdomen i 41 år.

Ludvig Nielsen blev født som næstyngst i en søskendeflok på otte. Nielsen blev uddannet ved musikkkonservatorierne i Oslo som elev af Arild Sandvold og i Leipzig som elev af Karl Straube (kantor ved Thomaskirken). Han var organist i Høvik kirke i perioden 1924-32, og i Ris kirke 1932-35. I årene 1935-76 var han organist og kantor i Nidarosdomen. I sin tid ved Nidarosdomen opprettede han i 1946 Nidaros Domkor, og Olavskoret, og i 25 år fra 1948 til 1973 var han dirigent for Nidarosdomens drengekor. Han regnes som initiativtager til Olavsfestdagene i 1963. 

Som organist har han spillet i Skandinavien samt England, Tyskland og Østrig.
Han komponerede mange kirkemusikværker, herunder 5 store værker for kor, soli og orkester samt talrige orgelværker, kantater og motetter. Han har udgivet 2 plader med egne værker. Som bestillingsværker har han bl.a. komponeret Koncert for orgel og orkester til Norges Musikkhøgskoles 100-årsjubileum i 1983. Han underviste ved Trondhjems Musikkskole og i nogle år også ved musiklinjen på Norges Lærerhøgskole.

Nielsen var Ridder af 1. klasse af St. Olavs Orden, ridder af Dannebrog og modtog Norsk Kulturråds musikkpris i 1976, Lindemanprisen i 1979 og Trondheim kommunes kulturpris i 1983.

Klassiske komponister fra det 20. århundrede
Komponister fra Norge
Kirkemusikkomponister
Organister fra Norge
Riddere af Dannebrog
Kontrolassistent

En kontrolassistent var tidligere en person uddannet på landbrugsskolerne til at kontrollere køernes mælkeydelse og mælkens indhold af fedt. Kontrolassistenten rejste fra gård til gård og havde fri kost og logi.
Hans primære opgave var at registrere hver enkelt kos produktion af mælk og mælkens fedtindhold. 

Det blev aktuelt efter at andelsmejerierne omkring 1890 begyndte at måle "flødeindholdet" i mælken fra hver enkelt leverandør. Mejerierne havde nemlig fundet ud af, at der var meget stor forskel på, hvor meget mælk der skulle bruges til at producere et pund smør. Mejerierne brugte i starten N.J. Fjords apparat til bestemmelse af flødeindhold, men i 1893 kom den såkaldte Gerber-metode (opkaldt efter sin opfinder, den schweiziske kemiker Nikolaus Gerber) til Danmark. Metoden var mere nemmere at anvende og samtidig mere nøjagtig. Desuden var omkostningerne til analysen på et niveau, som gjorde det muligt at analysere mælken fra hver enkelt ko. 

Kontrolassistenten havde en kontrolkasse, hvor han havde det udstyr, han skulle bruge for at analysere mælken. Kontrolkassen var så stor, at den ikke kunne transporteres på cykel, og derfor blev det sådan, at kontrolforeningens medlemmer transporterede kassen til næste gård, når de selv havde fået kontrolleret.

Kontrolassistentens arbejde i dag er meget anderledes, men kontrollen foretages stadig.
Der udtages prøver fra hver ko i medlemmernes besætninger,. Analyseringen sker i dag på laboratorium, og der analyseres for en hel række faktorer, - ikke bare fedtindholdet som oprindeligt. Men fedtindholdet analyseres stadig.

Kilder og henvisninger

Stillingsbetegnelser
Titler
Malkemaskine

En malkemaskinen er en maskine, der er udviklet til at malke f.eks. køerne på en gård. Den blev udviklet af svenskeren Gustaf de Laval og skulle erstatte "malkepigerne".

Den oprindelige malkemaskine er i dag erstattet af en mere moderne rørmalkemaskine, men fungerer ved samme vakuumprincipper, men er tilsluttet et røranlæg og en fælles rustfri ståltank.

Litteratur 
 H. Rosenstand Schacht, "Træk af malkemaskinens historie", s. 103-121 i: Dansk veterinærhistorisk årbog, 1961-62.

Landbrugsmaskiner
Mælk
Deutsche Volkspartei

Deutsche Volkspartei (DVP) var et højreorienteret, nationalliberalt parti i Tyskland. Det liberale folkebegreb var præget af impulser fra romantik og idealisme, og partiets vælgere tilhørte hovedsagelig middel- og overklassen.

DVP blev grundlagt i december 1918 af tidligere medlemmer af Nationalliberale Partei, anført af Gustav Stresemann, som var partiets formand frem til sin død i 1929. 

Selv om partiet først afviste Weimarforfatningen og så sig som en del af den «nationale opposition» mod Weimarrepublikken, deltog partiet i næsten alle rigsregeringer mellem 1920 og 1931. Dette skyldtes først og fremmest Stresemanns rolle. Både Stresemanns politik og regeringsdeltagelsen var genstand for intern opposition. Stresemanns vigtigste modstander inden for partiet var storindustrimanden Hugo Stinnes. Han og partimedlemmerne, der støttede ham, ønskede et tættere samarbejde med DNVP, det tysknationale folkeparti.

Mens DVP de facto var blevet én af Weimarrepublikkens støtter, viste tendensen efter Stresemanns død henimod et stadig mere radikaliseret politisk landskab til højre. Partiet var imidlertid betydeligt mere moderat end partier som DNVP og NSDAP, og ved valgene i 1932 sank det til ubetydelig størrelse. Det blev opløst den 27. juni 1933.

Politikere fra DVP sluttede sig efter anden verdenskrig til CDU og FDP.

Eksterne henvisninger 

 http://www.dhm.de/lemo/html/weimar/innenpolitik/dvp/index.html 

Etableret i 1918
Ophørt i 1933
Nationalliberale partier
Tidligere politiske partier i Tyskland
Weimarrepublikken
Austin Lace

Austin Lace er et belgisk band inden for genrerne pop, latino pop og elektro kendetegnet ved deres uortodokse brug af synth-effekter, guitarer, strygere, klokker og blæsere komplet løsrevet fra genre og kassetænkning. Bandet kunne betegnes som ophavsmænd til en nytænkende, nærmest dadaistisk musikform.

Medlemmer 
 Fab
 Fred
 John
 Thierry
 Enzo

Diskografi 
Easy to Cook debutalbum (2006)

Eksternt link 
 Austin Lace MySpace-profil

Popgrupper
Musikgrupper fra Belgien